董騰

董騰 （ 生卒年不詳 ） 爲王妃董氏之姪 ， 爲東寧王朝的外戚 。 永曆十八年 （ 1664年 ） 隨延平王鄭經來臺 ， 永曆二十八年 （ 1674年 ） 又隨鄭經西征清國 ， 爲戎旗四鎮率師從 。 永曆三十三年 （ 1679年 ） 駐福滸 ， 當時海澄知縣洪蔭理兵餉 ， 任性多忤 ， 憤而毆之 ， 因此遭革職 。 劉國軒啓陳讓其戴罪復任 。 翌年 ， 鄭經兵敗 ， 再隨經歸東寧 。 又次年鄭經薨逝 ， 以國戚出守澎湖 ， 而竟納清將喇哈達賄而轉其告示 。 因其動搖人心 ， 乃被召還 ， 而以右武衛林升代之 。 時王太妃董氏已逝 ， 所受禮遇大不如前 。 永曆三十七年 （ 1683年 ） ， 澎湖海戰兵敗 ， 東寧人心惶惶 ， 即密與偵者通謀 ， 請施琅儘速攻臺 ， 東寧舉國降 ， 當隨衆遷內陸安插 。